# FAKULTA MATEMATIKY FYZIKY A INFORMATIKY

# UNIVERZITA KOMENSKEHO

# KATALÓG POŽIADAVIEK

# LSTME

letný semester 2014/2015

Adam Grund

Matúš Jančovič

Matúš Kováč

Ferdinand Križan

## Obsah

1. Úvod
   1. Predmet špecifikácie
   2. Rozsah projektu a funkcie systému
   3. Slovník pojmov, Skratky
   4. Odkazy
2. Celkový opis
   1. Kontext systému
   2. Funkcie systému
   3. Triedy používateľov a ich vlastnosti
   4. Budúca verzia systému
3. Špecifikácia požiadaviek
   1. Povinné projekty
   2. Nepovinné projekty
4. Ďalšie požiadavky
   1. Výkonnostné požiadavky
   2. Dostupnosť
   3. Bezpečnostné požiadavky
5. Prílohy
   1. Súhlas zadávateľa

## 1. Úvod

### 1.1. Predmet špecifikácie

Tento dokument obsahuje špecifikácie požiadaviek na tvorbu softvéru LSTME. Konkrétne popisuje požadovaný výstup z hľadiska používateľa a funkčnosti. Špecifikácia je súčasťou dohody medzi zadávateľom projektu a dodávateľom. Bude slúžiť ako východisko pre vyhodnocovanie správnosti softvéru.

### 1.2. Rozsah projektu

Softvér bude slúžiť ako administračný systém pre účastníkov a vedúcich letného sústredenia talentovanej mládeže v elektronike. Deti sa do neho zaregistrujú a následne budú môcť vďaka nemu vykonávať rôzne činnosti. Bude za nich spravovať táborovú menu (strojový čas), budú si môcť pozrieť výsledky bodovacej súťaže izieb. Systém bude zároveň fungovať ako nástenka. Administrátorom umožní vytvárať a editovať denný program, zadávať a bodovať nepovinné úlohy. Softvér musí vedieť zálohovať všetky dáta, a každý neúspešný pokus o prihlásenie bude archivovaný. \*(Všetky tabuľky (zoznamy detí, izieb) bude vedieť exportovať do formátu “pdf“.) V softvéri bude fungovať evidencia projektov (názov, zadanie, účastníci projekt, max. počet účastníkov, vedúci projektu).

**1.3. Slovník pojmov**

|  |  |
| --- | --- |
| LSTME | Letné sústredenie talentovanej mládeže v elektronike |
| Smarty | Webový šablónový systém napísaný v PHP-čku |
| Jquery | Ľahká “cross-browser“ javascript knižnica |
| Jquery mobile | Webový framework optimalizovaný pre dotykové ovládanie založený na Jquery |
| CLI | Command line interface |
| DataMapper | Objektovo orientovaná vzťahová knižnica |
| Log | Záznam |
| \*() | Optional task |

## 2.Celkový opis

### 2.1 Kontext systému

LSTME je stránka používaná na letnom tábore organizovanom pre talentované deti. Projekt má nadväzovať na stránku bežiacu na lokálnej sieti ktorá obhospodaruje strojový čas . Deti v tábore sú odmeňované pomocou “strojového času” ktorý dostávajú za splnené úlohy, za upratané izby... atď. Deti následne môžu využiť tento “strojový čas” ako platidlo a môžu si zaň kupovať jedlo, pitie a pochutiny v miestnom bufete alebo ho môžu využiť na prístup na počítač a internet.

#### 2.1.1Použivatelské rozhrania

-Používateľské rozhranie musí byť vytvorené pomocou webovej aplikácie.

-Bežný používateľ má prístup k prehľadu o svojom strojovom čase a môže ho utrácať v bufete a môže meniť svoje užívateľské konto.

-Administrátor má prístup k administrácií systému. Môže pridávať a odoberať strojový čas, vytvárať a mazať používateľské kontá, prezerať si logy, priradzovať ľuďom tímy, alebo aj hodnotiť poriadok na jednotlivých izbách. Okrem toho môže aj meniť plán na jednotlivé dni.

#### 2.1.2. Softvérové rozhrania

Aplikácia je primárne určená pre fungovanie vo webových prehliadačoch na tabletoch a smartfónoch, ale používateľské rozhranie musí fungovať aj na prehliadačoch Google Chrome, Mozzila Firefox, Opera a Internet Explorer.

#### 2.1.3. Hardvérové rozhranie

Systém neobsahuje žiadne hardvérové rozhrania.

### 2.2. Funkcie systému

Hlavnou úlohou softvéru je pomáhať vedúcim zo správou účastníkov a ich hodnotením. Stránka bude pozostávať z dvoch častí. Prvá časť bude dostupná účastníkom v ktorom si budú spravovať svoj profil. Budú si môcť meniť meno, heslo a sledovať svoj strojový čas(táborová mena). Strojový čas bude môcť používateľ vymeniť za odmeny. Druhá časť slúži administrátorom na správu dát, správu informácií o účastníkoch, úprava a mazanie účtov a tiež zaradzovanie účastníkov do skupín a prideľovanie izieb účastníkom. Administrátori tiež budú môcť spravovať miestny bufet, pridávať a odoberať tovar podľa potreby. Taktiež bude môcť bodovať jednotlivé izby a spravovať denný program pre deti. Systém bude zaznamenávať niektoré aktivity a zapisovať ich do logov ktoré budú prístupné len pre administrátorov.

### 2.3 Triedy používateľov

|  |  |
| --- | --- |
| Neprihlásený užívateľ | Denný program, úlohy, zoznam ľudí, zoznam izieb, bodovanie izieb, stav bufetu, formulár registrácie |
| Prihlásený užívateľ | Vidieť svoj strojový čas, meniť svoj profil |
| Administrátor | Spravovať strojový čas užívateľom, spravovať táborový bufet, vidieť log udalostí, upravovať používateľské profily, tlač tabuliek, spravovať denný program, spravovať projekty |

### 2.4 Budúce verzie systému

Systém má byť otvorený pre budúce modifikácie funkčnosti iným dodávateľským tímom.

## 3. Špecifikácia požiadaviek

### 3.1 Povinné projekty

#### 3.1.1 Pridanie tabuľky s izbami

Pridanie tabuľky s izbami, pričom izba bude mat označenie textové (pre prípady označení ako 25a a pod.), izba bude mat reláciu na človeka, tj. jeden človek bude práve v jednej izbe.

#### 3.1.2 Systém na bodovanie izieb

Pre každý deň (deň, mesiac, rok) sa zapíšu body k izbe.

Vytvorenie novej tabuľky, ktorá má reláciu na izbu.

Deň, bodovanie a kto body udelil, sa zobrazuje na hlavnej stránke, vo forme tabuľky a grafu. Graf bude higchart alebo line diagram.

#### 3.1.3 Registrácia

Pridanie samostatného formulára na registráciu účastníkov.

Požadované údaje sú: meno, priezvisko, prihlasovacie meno, heslo, prípadne pre interné potreby by mohol byť pridaný aj email a telefónne číslo.

#### 3.1.4 Bufet

Pridanie možnosti pre vedúceho (Zobrať si z táborového bufetu ľubovoľnú položku).

Podobný formulár ako je pre predaj účastníkovi, ale bez strojového času.

Na sklade musí byt dostatočný počet tovaru, inak bude operácia zamietnutá. Aby sa tieto veci nemuseli robiť ručne. Zvýši sa tak celkový prehľad týchto zásob v sklade.

#### 3.1.5 Systémový log

Logovanie činnosti administrátorov v systéme.

Zaznamenávanie o pokus o nalogovanie do systému neoprávnenej osoby.

Napr. ak nesedia prihlasovacie mena. Zálohuje sa IP adresa, čas a dátum a prihlasovacie meno. Heslo sa kvôli bezpečnosti zálohovávať nebude.

#### 3.1.6 Denný program

Vytvorenie rozhrania pre informácie o dennom programe, tj, pre každý deň (deň, mesiac a rok) je nastaviteľné, kedy sa začínajú raňajky, obed večera a večierka. Pomedzi to môže byť pridávanie informácii o zozname dopoludňajších, popoludňajších a večerných aktivít.

Kedy začína ranná rozcvička, prednášky alebo iné aktivity.

Budú sa organizovať výlety. Môžu byť poldenné, alebo celodenné. Riešenie: bude možnosť odstrániť z programu obed, a nič sa na poobedie nebude zobrazovať.

Všetky aktivity musia mať čas začiatku.

#### 3.1.7 BackUp

Záloha a obnovenie systému z CLI (Command-line interface).

Backup by sa mal spustiť cez cron.

Zálohovať treba databázovú štruktúru a obrázky niekde na MySql, alebo iný databázový server.

### 3.2 Nepovinné projekty

### 3.2.1 Tlačenie tabuliek

Pridanie do systému možnosť tlačiť tabuľky: napr. ako zoznam ľudí, rozdelenie do izieb, rozdelenie do skupín, bodovanie izieb a pod..

Systém vygeneruje PDF súbor a ten pošle na stiahnutie.

### 3.2.2 Strojový čas

Úlohy pre účastníkov, ktoré ak študenti vyriešia, dostanú strojový čas.

Úloha bude mať názov a text.

Taktiež bude mat odmenu v pocte strojových minúť.

Úloha môže byt pod úlohou inej úlohy.

Úlohy budú on-line a bude možné ich konvertovať do PDF.

### 3.2.3 Prehľad projektov

Projekty: zoznam, názov a zadanie, kto na ktorom pracuje, maximum účastníkov na projekt, priraďovanie projektu budú robiť vedúci.

Zoznam projektov pre účastníkov, si vie účastník vybrať projekt sám a dať mu prioritu, vedúci podľa toho môže projekty prideliť.

## 4.Ostatné požiadavky

### 4.1 Výkonnostné požiadavky

Na strane používateľa stačí mať vhodný prehliadač a pripojenie k sieti. Server beží na linuxovom webserveri.

### 4.2 požiadavky na dostupnosť

Aplikácia bude bežať len na lokálnej sieti, bude prístupná aj cez mobilné telefóny a to 24 hodín denne, jedinou výnimkou by bola odstávka serveru z neplánovaného dôvodu.

### 4.3 Bezpečnostné požiadavky

Heslá všetkých účastníkov budú uschované v bezpečnej forme, konkrétne v zahašovaných tabuľkách. Taktiež sú informácie chranené aj proti SQL INJECTIONU.